Eric Berne
Eric Berne (sünninimi Eric Lennard Bernstein; 10. mai 1910 – 15. juuli 1970) oli kanada päritolu ameerika psühhiaater ja psühhoanalüütik, kes 20. sajandi keskpaigas lõi transaktsioonianalüüsi. Transaktsioonianalüüsi (TA) teooria põhines Sigmund Freudi ja Car Gustav Jungi teooriatel, mida Berne siiski oluliselt kohandas. Kui algselt keskendus psühhoanalüüs isiksuse mõistmisele läbi inimese enda sisekaemuse, siis Berne oli seisukohal, et isiksust saab paremini mõista inimestevaheliste suhtlusaktide kaudu.